แนวโน้มดัชนีเช้าปรับขึ้นกรอบจำกัด
นักวิเคราะห์คาดตลาดหุ้นไทยเช้านี้มีโอกาสปรับขึ้นต่อจากแรงหนุนของเม็ดเงินลงทุนจากต่างชาติแต่กรอบจำกัด -รอผลประชุมรมว.คลังยุโรป
21 ก.พ. 2555

นักวิเคราะห์คาดตลาดหุ้นไทยเช้านี้มีโอกาสปรับขึ้นต่อจากแรงหนุนของเม็ดเงินลงทุนจากต่างชาติแต่กรอบจำกัด -รอผลประชุมรมว.คลังยุโรป
นายปริญทร์ กิจจาทรพิทักษ์ ผู้บริหารสายงานวิเคราะห์หลักทรัพย์และกลยุทธ์การลงทุน บล.เคทีบี(ประเทศไทย)กล่าวว่า ตลาดหุ้นไทยเช้านี้ยังมี positive momentum จากแรงซื้อของนักลงทุนต่างชาติ ซึ่งน่าจะหนุนให้ดัชนีฯปรับตัวขึ้นต่อได้ 
อย่างไรก็ตามกรอบการเคลื่อนไหวจะแคบลง เนื่องจากตลาดฯปรับตัวขึ้นมาพอสมควรแล้ว จนใกล้ถึงกรอบเป้าหมายประจำสัปดาห์ของเราที่ 1,148 จุด นอกจากนี้ยังคงต้องรอผลการประชุมรัฐมนตรีคลังยูโรโซน ที่กำลังมีการพิจารณาเรื่องวงเงินช่วยเหลือกรีซรอบใหม่ 
ขณะที่ปัจจัยภายในประเทศต้องรอติดตามการวินิจฉัยของศาลรัฐธรรมนูญเรื่องพ.ร.ก. 2 ฉบับในวันพรุ่งนี้ และการประกาศผลประกอบการงวดไตรมาส 4/54 ของบริษัทจดทะเบียนที่เหลือ ส่วนตลาดหุ้นอื่นในภูมิภาคเช้านี้ส่วนใหญ่แกว่งตัวในกรอบแคบๆ พร้อมให้กรอบการเคลื่อนไหว 1,130-1,140 จุด